**ՀԻՄԱՎՈՐՈՒՄ**

**ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ 2018 ԹՎԱԿԱՆԻ ԴԵԿՏԵՄԲԵՐԻ 18-Ի N 107-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ** **ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Աբովյան համայնքի ավագանու 2019 թվականի հուլիսի 10-ի N 67-Ն որոշմամբ ավագանու 2018 թվականի դեկտեմբերի 18-ի «2019 թվականի համար Աբովյան համայնքի կողմից մատուցվող ծառայությունների դիմաց գանձվող վճարների դրույքաչափերը և արտոնությունները սահմանելու մասին» N 107-Ն որոշման մեջ կատարվել է լրացում՝ որոշումը 12-րդ կետից հետո լրացվել է նոր՝ 12.1-րդ կետով՝ սահմանվել է Աբովյան համայնքի մարզահամալիրի կողմից մատուցվող ծառայությունների վճարները և հաստատվել է համապատասխան հավելված 7-ը։

Համաձայն «Նորմատիվ իրավական ակտերի մասին» օրենքի 25-րդ հոդվածի 5-րդ մասի՝ եթե նորմատիվ իրավական ակտի հրապարակումից հետո դրա տեքստում հայտնաբերվում են վրիպակներ կամ տեխնիկական բնույթի այնպիսի սխալներ, որոնց ուղղման դեպքում տեքստի բովանդակությունը չի փոխվում, ապա նորմատիվ իրավական ակտը հրապարակման ուղարկած մարմնի դիմումով նախարարությունը նորմատիվ իրավական ակտի տեքստում իրականացնում է համապատասխան ուղղում` կատարելով նշում` ուղղում կատարած լինելու վերաբերյալ:

Վերը նշված հավելված 7-ում տեղի է ունեցել վրիպակ՝ 7-րդ տողում «ամիս» բառի փոխարեն սխալմամբ նշվել է «մարզում» բառը։

Սակայն նկատի ունենալով, որ նշված վրիպակը ուղղելու դեպքում կփոխվի տեքստի բովանդակությունը, այդ իսկ պատճառով ներկայացվում է Ա**բովյան համայնքի ավագանու 2018 թվականի դեկտեմբերի 18-ի N 107-ն որոշմամբ հաստատված հավելված 7-ում փոփոխություն կատարելու մասին ավագանու որոշման** նախագիծը։

**ՀԱՄԱՅՆՔԻ ՂԵԿԱՎԱՐ Վ. ԳԵՎՈՐԳՅԱՆ**